તા. 4ના રોજ આપને મિત્રોનો સાથ મળશે. શેરબજારમાં ટ્રેડીંગ કરવાની લાલચને રોકી નહીં શકો. આપે અગાઉ ક્યાંક નોકરીમાં ઈન્ટરવ્યું આપ્યો હશે તો એમાં સફળતા મળશે. પ્રેમ સંબંધોમાં ઘનિષ્ઠતા વધશે. આપ કલાત્મક અંદાજમાં પ્રેમની અભિવ્યક્તિ કરશો અને સામે સમાન પ્રમાણમાં પ્રેમની અપેક્ષા પણ રાખશો. નવા સંબંધોની શરૂઆત માટે પણ સમય સાનુકૂળ છે. નિઃસંતાન દંપતી માટે સંતાન પ્રાપ્તિના સારા યોગો બને છે. તા. 5, 6 અને તા. 7ની સાંજ સુધીના સમયમાં નવા કપડા, ઝવેરાતની ખરીદી કરશો. મહિલા જાતકો સૌંદર્ય પ્રસાધનોની ખરીદી કરે અથવા બ્યુટી ટ્રીટમેન્ટ મેળવે તેવી શક્યતા રહેશે. ઘર માટે સાજ-સજાવટના સામાનની ખરીદી થશે. બેન્ક અને ફાઈનાન્સ સંબંધિત કાર્ય સારી રીતે પૂર્ણ થશે. શત્રુ અને વિરોધીઓ સક્રિય થશે પરંતુ આપની આગળ એમનું કાંઈજ ચાલશે નહીં. પાર્ટનરશીપના ધંધાથી લાભ થાય. જીવનસાથી જોડેનાં મધુર સંબંધો બને. આપની જાતીય ઈચ્છા વધશે અને અવારનવાર ચરમ આનંદ મેળવવાની તકો પણ સાંપડશે. સંતાનોને અભ્યાસની બાબતમાં વધુ મહેનત કરવાની જરુર છે. ભાઇ બહેનો સાથે મતભેદો થાય. આરોગ્યની બાબતમાં કાળજી લેવી. તા. 7 બપોર પછી અને તા. 8 અને 9 દરમિયાન આપ આશાવાદી રહેશો. વ્યસ્તતા રહેશે પણ પરિણામ સારું રહેશે જેથી આપને કામના બોજનો અહેસાસ નહીં થાય. વધુને વધુ લાભ મેળવવા માટે આ સમયનો સદુપયોગ કરી શકો છો. બેરોજગારોને નવી તકો મળી શકે છે. તા. 10ના રોજ સુસ્તીનો અનુભવ થશે. આપના માટે સમય કષ્ટદાયી રહેશે. મંગળ આપની રાશિથી આઠમે ભ્રમણ કરતો હોવાથી વાહન સાવધાનીથી ચલાવવું આર્થિક સ્થિતિ ડામાડોળ થઇ શકે છે. આપને કામમાં અંતરાય આવવાના યોગો બને છે પરંતુ આપના અથાગ મહેનતના જોરે તમે સફળતા સુધી ચોક્કસ પહોંચી શકશો.